Siden begynnelsen av 1900-tallet var det sildemelsfabrikk på øya frem til den ble nedlagt i 2002. Det vakte kontrovers at fabrikken ble nedlagt like før ny veiforbindelse ble anlagt til øya, både fordi fabrikkeieren Silfas hadde vært pådriver for å få bygget veien, og at den kostet kommunen 21 millioner kroner i stedet for budsjetterte 14 millioner. Før dette hadde øya vært knyttet til fastlandet med en smal hengebro med en maksimal bæreevne på 5 tonn.